《劳农安德镇古刹过句德华园二首》
宋代·程公许

招提款松竹，古碣阅楷籀。
惠然二友佳，共此一卮酹。
扶携涉幽园，邂逅展遐眺。
海棠饮未酣，芳槛破微笑。
何如老桂丛，傲睨几年少。
清言惬襟期，转首俄夕照。
箯舆度杳霭，石梁穿窈窕。
留连得奇赏，傲郎可无诮。
聊凭一饷欢，缓我忧心悄。
明知古难挽，嫌与俗同调。
民劳傥得医，气脉搏犹可寿。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。